જૈન મુનિ તરુણ સાગરનું લાંબા સમયની બિમારી બાદ આજે સવારે દિલ્હીમાં નિધન થઈ ગયુ છે. કમળાથી પીડિત જૈન ધર્મ ગુરુ તરુણ સાગર છેલ્લા 20 દિવસથી હોસ્પિટલમાં ભરતી હતા. તરુણ સાગર મહારાજના નિધન બાદ તેમના પ્રવાસ સ્થળ પર દર્શન માટે દેશભરમાંથી શ્રદ્ધાળુઓ આવવા લાગ્યા છે. આજે બપોરે 3 વાગે તેમના અંતિમ સંસ્કાર કરવામાં આવશે. દિલ્હીમાં ભરતી તરુણ સાગર મહારાજના સ્વાસ્થ્ય માટે લોકો ઘણા સમયથી પ્રાર્થના કરી રહ્યા હતા.